Zebra d'as planas - Biquipedia, a enziclopedia libre

# Zebra d'as planas

### De Biquipedia

| Iste articlo tién una bersión escrita con una grafía alternatiba esperimental propuesta por bels biquipedistas aintro d'o Biquiproyeuto:Grafía. Puede beyer-se aquí.

Zebra d'as planas
Equus quagga, a zebra d'as planas.
Estato de conserbazión

Seguro.

Clasificazión zentifica

Dominio: | Eukaryota
Reino: | Animalia
Filo: | Chordata
Clase: | Mammalia
Orden: | Perissodactyla
Familia: | Equidae
Chenero: | Equus
Espezie: | E. quagga

Nomenclatura binomial
Equus quagga
Boddaert, 1785
Dêstribución de la Equus quagga en Africa.
Sozespécies

- Equus quagga quagga
- Equus quagga burchellii
- Equus quagga boehmi
- Equus quagga borensis
- Equus quagga chapmani
- Equus quagga crawshayi

Esta fuella ye escrita en cheso.

La zebra de las planas (Equus quagga (Boddaert, 1785)) tamién dita zebra común, ye la más abundant de todas las espezies de zebras. S'ancuentra d'Etiopia enta Angola por lo sur. Estió cazada por la suya carne e por lo suyo cuiro, cosa que ne fizo menguar el numero d'animals. Oi ye encara común en muitas reserbas.

La zebra de las planas ye de tamaño meyanero, con lo cuerpo amplo e las patas relatibament cortas. Los adultos de los dos sexos han una altura de 1,4m e una lonchitut de 2,3m, con unos 240 Kg de peso. Mesmo que todas las zebras, los suyos cuerpos estan cubiertos de rayas blancas e negras la color e destribuzión de las cuals ye unica de cada endibiduo. Atualment, se'n conozen tres sozespezies, antimás de dos que ya son desapareixidas. Todas han franchas berticals en la parte debantera de lo cuerpo, las cuals se'n tornan de más orizontals asinas s'azercan pa la parte posterior. Las sozespezies más nortencas han las franchas más definidas e finas, á mientras que las bariedaz de lo sur las han más bariadas pero esparzas en la parte baixa de lo cuerpo, patas e perniles.

De las espezies conoixidas, la primera que estió descrita ya s'ha estinxíu: La Quagga, que eba toda la parte más zaguera de lo cuerpo de color marrón, sin de rayas.

Las zebras de las planas son animals muito sozials que chentan en rebaños onde que lo capín ye siempre un maito adulto, e chuntau con bellas fembras e las crías suyas, forman una estrutura estable que no obstante baría seguntes la comunidat e lo ecosistema. Cuando más chicos son los campos u más xuta ye la ierba, más chicoz se fan los grupos. De la mesma traza, quando los campos han verdura las zebras pueden chuntar-se en grandes rebaños que á ormino tamién encluyen otros animals como ñus u antilopes.

Una zebra de Grant chentando'n lo prau.

Las zebras de las planas no prezisan de ierba tan berdera como los remugantes, e á ormino están las primeras á plegar pa los puestos á onde la ierba ye altera ó biella, e quando la han chentada toda, los atros animals pueden pasar.

Las zebras de las planas solen pasar las nueiz en campo ubierto pa bier benir los predadors. Como fan los caballos, estas zebras fan turnos en dormir e asinas bichilan de no modorrar-se por si benise dengún enemigo.

## [Editar] Sozespezies

- Equus quagga quagga; la Quagga.
- Equus quagga burchellii; la zebra de Burchell.
- Equus quagga boehmi; la zebra de Grant.
- Equus quagga borensis; la zebra de Selou.
- Equus quagga chapmani; la zebra de Chapman.
- Equus quagga crawshayi; la zebra de Crawshay.

## [Editar] Enrastres esternos

| Se beiga a informazión de Biquiespezies sobre Equus quagga.

- Se beigan as imachens de Commons sobre la zebra de las planas.

Retrieved from "http://an.wikipedia.org../../../z/e/b/Zebra_d%27as_planas.html"

Categorías: Articlos en cheso | Equus

##### Views

- Articlo
- Descusión
- Current revision

##### Rechirar

##### Atras luengas

- Česky
- Dansk
- Deutsch
- English
- Español
- Hrvatski
- Italiano
- עברית
- Lietuvių
- Nederlands
- Polski
- Русский
- Српски / Srpski
- Suomi
- Tiếng Việt
- Türkçe